Source: http://jog.sapientia.ro/hu/tudomanyos-elet/jogi-szaknyelvi-standardizalas-1
Timestamp: 2019-04-23 14:21:23+00:00

Document:
﻿ Jogi szaknyelvi standardizálás 1. – Jog Szak, Sapientia EMTE
A jogi szaknyelvi munkabizottság feladata a romániai magyar jogi szaknyelv vitatott kérdéseit megoldani, a helyes fordítást rögzíteni, így a jogi szaknyelv revitalizálásának szempontjából alapvető fontosságú feladatot lát el.
Az igazságszolgáltatás intézményrendszerével és az ebben szerepet vállaló egyes személyekkel kapcsolatos szakkifejezések (1. rész)
instanță	=	bíróság
primă instanță	=	elsőfokú bíróság
Az ügyben eljárni elsőként hatáskörrel rendelkező bírói fórum, mely a bírói szervezet bármely szintjén álló bíróság lehet, polgári tárgyú ügyekben a Legfelső Semmítő- és Ítélőszék kivételével. Nem tévesztendő össze a helyi bíróság (konkrét értelmű) fogalmával.
instanță de fond = érdemben eljáró bíróság
A jogvitát a maga teljességében, érdemében vizsgáló bíróság, amely eljárhat elsőfokon vagy másodfokon (fellebbezésben).
judecătorie	=	helyi bíróság
A kifejezés helytelenül, illetve régiesen az erdélyi magyar köznyelvben és szaknyelvben a bíróság (átfogó értelemben vett) kifejezésével, valamint a járásbíróság a romániai bírói szervezetben jelenleg nem ismert megnevezésével is él. Nem azonos az elsőfokú bíróság fogalmával, amely a vonatkozó hatásköri szabályok értelmében a bírói szervezet bármely szintjére vonatkozhat.
tribunal	=	törvényszék
tribunal specializat	=	szaktörvényszék
curte de apel	=	ítélőtábla
A kifejezés a téves táblabíróság formájában is él.
Înalta Curte de Casație și Justiție	=	Legfőbb Semmítő- és Ítélőszék
secție	=	kollégium
A kifejezés tévesen a részleg néven is él.
complet (de judecată)	=	bírói tanács
președinte (al completului de judecată)	=	tanácselnök
grefă (grefa instanței)	=	a bírósági jegyző hivatala
A kifejezés tévesen az iktató formában is él.
grefier	=	bírósági jegyző
A kifejezés tévesen az írnok formában is él.
judecător	=	bíró
asistent-judiciar	=	ülnök
A kifejezés tévesen, és időszerűtlenül a népülnök formában is feltűnik.
magistrat-asistent	=	segédbíró
Curtea Constituțională	=	Alkotmánybíróság

References: bíróság

 bíróság

 bíróság 
 bíróság 
 bíróság

 bíróság

 bíróság 
 bíróság